

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. szeptember 5.-i rendkívüli ülésére**

|  |
| --- |
| **Tárgyalandó napirend:**  **Telki viziközművek 10 éves gördülő fejlesztési Terv jóváhagyása** |

**A napirendet tárgyaló ülés dátuma**: **2025. szeptember 5.**

**A napirendet tárgyaló ülés:** **Pénzügyi, Településfejlesztési és fenntarthatósági Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** rendes **/** **rendkívüli**

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**2. JOGSZABÁLYI HIVATKOZÁSOK:**

A víziközmű-szolgáltatásról szóló 2011. évi CCIX. törvény

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:** Viziközmű bérleti díj

**4. TÉNYÁLLÁS BEMUTATÁSA:**

A víziközmű-szolgáltatásról szóló 2011. évi CCIX. törvény (a továbbiakban: Vksztv.) rendelkezik a vízi közművek 10 éves Gördülő Fejlesztési Tervének elkészítéséről.

A hivatkozott törvény 11.§-a értelmében víziközmű-szolgáltatási ágazatonként 10 éves időtávra Gördülő Fejlesztési Tervet szükséges készíteni, melyet a törvényes felügyeletet ellátó Magyar Energetikai és Közmű szabályozási Hivatalhoz kell megküldeni minden év szeptember 30-ig.

A Vksztv. 11. §. (2) bekezdésének megfelelően a gördülő fejlesztési terv víziközmű-rendszerekre vonatkozó hosszú távú, felújítási és beruházási tervrészekből álló terv.

A gördülő fejlesztési tervet a víziközmű-szolgáltató készíti el és jóváhagyásra benyújtja minden év szeptember 30-ig a Magyar Energetikai és Közmű-szabályozási Hivatalhoz.

A Fejlesztési Tervvel kapcsolatos kötelezettségek végrehajtása érdekében az Északdunántúli Vízmű Zrt. előkészítette - a 2026-2035. évi GFT felújítási és pótlási tervét és - a 2026-2035. évi GFT beruházási tervét, melyek az előterjesztés mellékletét képezik.

A 2026-2035. évi GFT elkészítéséhez, a felújítási -, pótlási munkák költségeinek kalkulálásához, a benyújtáshoz a mellékletben csatolt nyilatkozatok, megbízások, valamint az elfogadott határozatok szükségesek:

* A 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében Telki község Önkormányzatának Képviselő-testülete megbízza az Északdunántúli Vízmű Zrt-t a 2026-2035. évi GFT Magyar Energetikai és Közmű-szabályozási Hivatalhoz történő benyújtásával.
* Határozat a 2026-2035. évi GFT elfogadásáról

Telki, 2025. szeptember 3.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2025.(IX. ) számú önkormányzati**

**Határozata**

**Telki viziközművek 10 éves gördülő fejlesztési Terv jóváhagyása**

Telki község Képviselő-testülete, mint a víziközmű rendszer ellátásért felelőse a víziközmű-szolgáltatásról szóló 2011. évi CCIX. törvény 11. §. szerint az Északdunántúli Vízmű Zrt. által a 2026-2035. időszakra elkészített Gördülő Fejlesztési Terv felújítási-pótlási és beruházási tervrészét elfogadja.

Felhatalmazza a polgármestert a Gördülő Fejlesztési Terv elfogadtatásához szükséges intézkedések megtételére, nyilatkozatok aláírására és a Magyar Energetikai és Közmű Szabályozási Hivatalhoz történő benyújtására.

Felelős: Polgármester

Határidő: azonnal